
      P R I M A R U L
 Nr. 94/11017/26.05.2026
R E F E R A T   DE   A P R O B A R E
pentru modificarea Hotărârii Consiliului Local nr. 232/2025 privind aprobarea Acordului de Parteneriat între Municipiul Brad și Liceu Teoretic ”Avram Iancu” pentru realizarea proiectului ”INVESTIȚII PENTRU MODERNIZAREA SISTEMULUI EDUCAȚIONAL AL 
LICEULUI TEORETIC AVRAM  IANCU BRAD”
Având în vedere prevederile Ghidului solicitantului de finanțare pentru PRIORITATEA 6 „O regiune educată și atractivă”, OBIECTIVUL SPECIFIC 4.2 ”Îmbunătățirea accesului la servicii și favorabile incluziunii și de calitate în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online”, Municipiul Brad, în parteneriat cu Liceul Teoretic „Avram Iancu” Brad, are în vedere obținerea unei finanțări nerambursabile în cadrul apelului de proiecte PRV/552/PRV_P6/OP4/RSO4.2/PRV_A44 - PRV/6.1.BC/1.1 Școli și Licee pentru realizarea proiectului ”INVESTIȚII PENTRU MODERNIZAREA SISTEMULUI EDUCAȚIONAL AL LICEULUI TEORETIC AVRAM  IANCU BRAD”.
 Imobilul care va face obiectul acestui proiect este cel în care se desfășoară activitatea didactică pentru ciclul liceal, cu un regim de înălțime D+P+2E, monument istoric clasificat cu COD LMI HD-I-m-03268. 
Prin investiția propusă se urmărește modernizarea, renovarea, dotarea, reabilitarea termică, precum și refacerea parțială și adaptarea capacitaților de instalații electrice, sanitare și termice actuale aferente clădirii Liceului Teoretic „Avram Iancu”, situată pe strada Liceului, nr. 18, municipiul Brad, județul Hunedoara.

Prin Decizia Directorului General al Autorității de Management Programul Regional Vest nr. 83/31.12.2024 s-a aprobat Ghidul solicitantului de finanțare aferent Intervenției Regionale 6.1.BC Școli și Licee, apelul de proiecte nr. PRV/6.1.BC/1.1, iar în cadrul acestuia este stabilită și posibilitatea de a solicita finanțare în parteneriat între Unități Administrativ-Teritoriale sau Instituții publice de interes local, cu personalitate juridică - lider și unități de învățământ preuniversitar de stat: primar, gimnazial, liceal - membri.

Astfel, unitatea școlară va achiziționa și realiza activitățile de tipul Fondului Social European Plus (FSE+), în limita a 10% din total eligibil, precum și Documentațiile tehnico-economice achiziționate, achitate din bugetul acesteia.
Având în vedere necesitatea ca Acordul de parteneriat să reflecte în mod fidel, complet și transparent ansamblul activităților ce revin fiecărei părți semnatare, atât sub aspectul rolurilor și responsabilităților asumate, cât și al contribuției financiare corespunzătoare acestor atribuții, se impune revizuirea și modificarea prevederilor art. 3 din Acordul de parteneriat.
În acest sens, modificarea are ca obiect alinierea dispozițiilor contractuale la situația reală a implicării fiecărui partener, în vederea asigurării unei repartizări echitabile, proporționale și justificate a sarcinilor și resurselor financiare, precum și pentru evitarea oricăror ambiguități în interpretarea și aplicarea clauzelor contractuale.
În contextul celor de mai sus, am inițiat prezentul proiect de hotărâre prin care am propus modificarea Hotărârii Consiliului Local nr. 232/2025 privind aprobarea Acordului de Parteneriat între Municipiul Brad și Liceu Teoretic ”Avram Iancu” pentru realizarea proiectului ”INVESTIȚII PENTRU MODERNIZAREA SISTEMULUI EDUCAȚIONAL AL LICEULUI TEORETIC AVRAM  IANCU BRAD” și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Ghidului solicitantului de finanțare pentru PRIORITATEA 6 ”O regiune educată și atractivă”, OBIECTIVUL SPECIFIC 4.2 ”Îmbunătățirea accesului la servicii și favorabile incluziunii și de calitate în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online”, ale art.129 alin. (1), alin. (2) lit. b) și alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

